Diari Oficial de la Generalitat Valenciana


Sumari del DOGV 7201, del 28-01-2014 (2014/697)

DECRET 18/2014, de 24 de gener, del Consell, pel qual s'autoritza la supressió d'ensenyaments universitaris oficials de màster en la Universitat de València - Estudi General.
------------------------------------------------------------------------------------------------------------------------------------------------------------------------------

### Dades del document

Número de DOGV
:   7201

Data del DOGV
:   28-01-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/697


Data del document
:   24-01-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 18/2014, de 24 de gener, del Consell, pel qual s'autoritza la supressió d'ensenyaments universitaris oficials de màster en la Universitat de València - Estudi General. [2014/697]  
La Universitat de València - Estudi General ha sol·licitat autorització per a suprimir els ensenyaments universitaris oficials conduents a títols de màster que es detallen en l'annex d'este decret.  
La Llei Orgànica 6/2001, de 21 de desembre, d'Universitats, establix en l'article 8.2 que «la creació, modificació i supressió de centres, així com la implantació i supressió dels ensenyaments conduents a l'obtenció de títols universitaris de caràcter oficial i validesa en tot el territori nacional, de conformitat amb el que disposen els articles 7 i 35, seran acordades per la comunitat autònoma, bé per iniciativa pròpia, amb l'acord del consell de govern de la universitat, bé per iniciativa de la universitat, per mitjà d'una proposta del consell de govern, en ambdós casos amb l'informe previ favorable del consell social».  
  
Igualment, la Llei 4/2007, de 9 de febrer, de la Generalitat, de Coordinació del Sistema Universitari Valencià, en l'article 37, disposa que «correspon al Consell acordar la implantació i la supressió d'ensenyaments conduents a l'obtenció de títols de caràcter oficial i validesa en tot el territori nacional que s'impartisquen en les universitats valencianes, així com el reconeixement d'unes altres titulacions, d'acord amb el procediment que, si és el cas, s'establisca reglamentàriament».  
  
El Consell de Govern de la Universitat de València, en sessió ordinària de 21 de desembre de 2012, va adoptar l'acord d'extinció i supressió dels ensenyaments de màster que es detallen en l'annex d'este decret.  
Així mateix, el Consell Social va emetre el corresponent informe preceptiu en sessió de data 27 de març de 2013.  
El Consell Valencià d'Universitats i de Formació Superior va ser informat de la proposta de supressió d'ensenyaments en sessió del 18 de juliol de 2013.  
Per tot això, vistos l'article 8.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià; a proposta de la consellera d'Educació, Cultura i Esport i amb la deliberació prèvia del Consell, en la reunió del dia 24 de gener de 2014,  
  
DECRETE  
  
Article 1. Autorització de supressió d'ensenyaments  
S'autoritza la Universitat de València - Estudi General per a la supressió, amb efectes del curs 2013-2014, dels ensenyaments universitaris oficials de màster que s'especifiquen en l'annex d'este decret. No obstant això, la Universitat de València, i sense perjuí de les normes de permanència que s'apliquen, garantirà l'organització d'almenys quatre convocatòries d'examen en els dos cursos acadèmics següents a la data d'extinció.  
  
Article 2. Comunicació de la supressió  
La Conferència General de Política Universitària serà informada de tot el que s'indica en l'article anterior.  
  
Article 3. Inscripció en el registre i efectes  
El Ministeri d'Educació, Cultura i Esport serà informat d'esta supressió d'ensenyaments perquè siga inscrita en el Registre d'Universitats, Centres i Títols (RUCT).  
  
DISPOSICIONS ADDICIONALS  
  
Primera. Limitació al gasto  
La implementació i el posterior desplegament d'este decret no podran tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, haurà de ser atesa amb els mitjans personals i materials de la Universitat de València - Estudi General.   
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i l'execució del que disposa este decret.  
  
DISPOSICIÓ FINAL  
  
Única. Eficàcia  
Este decret tindrà efectes a partir de l'endemà de la publicació en el Diari Oficial de la Comunitat Valenciana.  
  
València, 24 de gener de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX  
SUPRESSIÓ DE MÀSTERS PER AL CURS 2013-2014  
UNIVERSITAT DE VALÈNCIA-ESTUDI GENERAL  
  
Màster Universitari en Computació Avançada i Sistemes Intel·ligents.  
Màster Universitari en Sistemes i Servicis en la Societat de la Informació.  
Màster Universitari en Interculturalitat i Polítiques Comunicatives en la Societat de la Informació.  
  
Interuniversitaris:  
Màster Universitari en Estudis Medievals de la Corona d'Aragó (València i Saragossa).  
Màster Universitari en Investigació Matemàtica (València i Politècnica de València).  
Màster Universitari en Lectura i Comprensió de Textos (València i Salamanca).  
Màster Universitari en Neurociència Cognitiva i Necessitats Educatives Específiques (València i La Laguna).  
Màster Universitari en Psicogerontologia (València, Salamanca, Santiago de Compostel·la i Barcelona).  
Màster Universitari en Química Teòrica i Modelització Computacional (Autònoma de Madrid, Cantàbria, Extremadura, Illes Balears, Jaume I de Castelló, Múrcia, Oviedo, Santiago de Compostel·la, Valladolid, Vigo i València).  
Màster Universitari en Internacionalització Econòmica: Integració i Comerç Internacional (València i Jaume I de Castelló).